(Turkai)
1          

Harcoltam veled, és hátadra fölirtam ez alkut:
     Én ütök, és te szaladj, vagy te szaladj, ütök én.
S ím én vég nélkül puhogatva törélek azóta;
     De te hitetlen vagy, Turkai: hasra esél.

2          

AZ EPIGRAMMAI MUSA, AZ ÍRÓKHOZ

Bántani jámbort bűn, de gonoszt nem bántani bűnebb:
     Mért üldözlek agyon, Turkai, érted-e már.

H...ÁNYI PÁLNAK

Láttalak a Helicon tetején mászkálni, s türélek,
     Gondoltam, neked ott mászni, legelni szabad.
Versek
Vörösmarty Mihály
Magyar irodalom 1772-től 1849-ig